Galaxia Messier 74 se află la o distanţă de peste 30 milioane ani-lumină.
În ultima imagine primită de la Telescopul Spaţial Hubble NASA/ESA, vârtejul enorm al acestei galaxii splendide în spirală,
apare ca un arc peste spaţiu, cu regiuni roz strălucitoare de hidrogen gazos, luminată de milioane de stele nou formate, de culoare albastru pal.
Acesta este Hubblecast!
Noutăţi şi imagini de la Telescopul Spaţial Hubble NASA/ESA.
Călătoriţi în timp şi spaţiu cu gazda noastră, Doctor J., alias Dr. Joe Liske.
Bun venit la Hubblecast!
În cei 17 ani de când este în spaţiu, Telescopul Spaţial Hubble a fotografiat practic mii de galaxii.
Această ultimă imagine de la observatorul spaţial este clar un candidat pentru cea mai bună imagine a vreunei galaxii obţinută vreodată.
Imaginea uluitoare primită de la Hubble arată Messier 74, o galaxie în spirală, aflată la aprox. 32 milioane ani-lumină de Pământ.
În noua imagine, Hubble dezvăluie lumina provenită de la miliardele de stele aflate pe braţele în spirală ale acestei galaxii uluitoare,
dantelată cu cârcei delicaţi de praf pe braţele turbionare.
Această galaxie (cunoscută şi ca NGC 628) a fost observată prima dată în 1780 de astronomul francez Pierre Méchain,
care scruta cerul în căutarea de comete.
Imediat după descoperirea făcută, Charles Messier, prietenul lui Méchain, a inclus această galaxie în celebrul său catalog, sub numele de M74.
Dintre toate obiectele din catalogul Messier, numărul 74 are cea mai mică suprafaţă luminoasă,
iar pentru astronomii amatori este dificil de localizat printr-un telescop, de aceea galaxia se mai numeşte şi "Galaxia Fantomă".
Uluitoarea imagine dezvăluie o regiunea strălucitoare roşie care decorează braţele în spirală.
Sunt nori de hidrogen gazos cu viaţă relativ scurtă, care strălucesc datorită radiaţiei puternice dinspre stelele tinere, fierbinţi.
Astronomii au numit aceşti nori regiuni HII.
Stelele luminoase din imagine sunt de fapt stelele din prim plan situate în propria noastră galaxie, Milky Way.
Sunt mult mai apropiate şi nu fac parte din galaxia M74, aflată în spatele lor.
Imaginea de la Hubble mai arată şi o reţea complexă de benzi de praf ca o ţesătură printre braţele spiralate ale galaxiei.
Aceste vârtejuri de praf au fost parţial create de generaţiile de stele anterioare,
care au populat galaxia cu elemente chimice nou formate, atunci când au murit, dând naştere la supernove.
De fapt, două astfel de supernove au fost detectate când au explodat în galaxia M74 în ultimii ani.
În această imagine a galaxiei Messier 74, putem vedea lumina albastră de la milioane de stele albastre tinere, în cele două spirale principale ale galaxiei.
Aceste braţe în spirală nu sunt nişte "braţe" statice, ca spiţele unei roţi.
Sunt de fapt valuri dense care se mişcă în jurul gazelor comprimate din discul galaxiei,
aşa cum valurile comprimă aerul pe Pământ, creând noi generaţii de stele tinere, albastre.
Datorită simetriei elegante a spiralelor, astronomii au numit modelul "marele desen spiralat".
Messier 74 se aseamănă uluitor cu un alt "mare desen spiralat",
Messier 51, galaxia Whirlpool (Bulboană) din constelaţia Canes Venatici (Câinii de vânătoare).
Messier 74 este probabil una din cele mai fotogenice galaxii pe care Hubble a observat-o vreodată.
Cu miriada de stele şi cu benzile delicate de praf stelar, este un loc de o frumuseţe serenă, cu grandoare la adevărata scară galactică.
V-a vorbit Dr. J., de la Hubblecast.
Din nou, natura ne-a surprins peste imaginaţia noastră sălbatică.
Hubblecast - Observatorul European ESA/Hubble din Germania.
Misiunea Hubble este un proiect de cooperare internaţională dintre NASA şi Agenţia Spaţială Europeană. (Subtitrarea: Mona379)